जानकारी के अनुसार सिर तोड़ने के पीछे दो महत्वपूर्ण वजहें होती हैं, पहला यह कि अगर सिर नहीं तोड़ा जाता है तो वह अच्छी तरह से जल नहीं पाता है और वह अधजला ही रह जाता है। इसके पीछे दूसरी सबसे बड़ी वजह धार्मिक है। इसके अनुसार कपाल क्रिया करने का मुख्य कारण इंसान को सांसारिक बंधनों से मुक्त करना होता है। कपाल क्रिया के बाद ही व्यक्ति इस जीवन के बंधनों से मुक्त होकर मोक्ष को प्राप्त करता है। यही वजह है कि हिंदू धर्म में कपाल क्रिया अंतिम संस्कार की महत्वपूर्ण क्रिया होती है।